**Základná škola s materskou školou kar. A. Rudnaya Považany 216**

**Správa**

**o výsledkoch a podmienkach výchovno – vzdelávacej činnosti**

**Materskej školy Považany za školský rok 2021/2022**

**Predkladá: Prerokované:**

Mgr. Jaroslava Durcová

Zástupkyňa pre MŠ V Rade školy pri ZŠ s MŠ

kar. A Rudnaya Považany

dňa: ......................

**Prerokované: Vyjadrenie Rady školy:**

**v Pedadogickej rade** Rada školy pri ZŠ s MŠ Považany 216

dňa: .......................... **berie na vedomie**

a odporúča zriaďovateľovi Obec Považany

**Záver z pedagogickej rady: schváliť**

Pedagogická rada MŠ Považany 215 Správu o výsledkoch a podmienkach

**berie na vedomie** výchovno – vzdelávacej činnosti MŠ

Správu o výsledkoch a podmienkach za rok 2021/2022

Výchovno – vzdelávacej činnosti MŠ

za šk. rok 2021/2022

V Považanoch dňa: ............................ V Považanoch dňa: ....................

.............................................................. ....................................................................

Mgr. Jaroslava Durcová Monika Nižňanská

zástupkyňa pre MŠ predseda Rady školy pri ZŠ s MŠ Považany

1. **Základné identifikačné údaje:**

Názov školy a úplná adresa školy: **ZŠ s MŠ kard. Alexandra Rudnaya**

**Považany č. 216**

**916 26 Považany**

Telefón: **032/7797241**

Elektronická adresa školy: [**mspovazany@centrum.sk**](mailto:mspovazany@centrum.sk)

Zriaďovateľ: **Obec Považany od 1.7.2002**

Forma hospodárenia: **organizácia s právnou subjektivitou**

Štatutárny orgán: **starostka obce Mgr. Eva Ninisová**

* 1. **Údaje o pedagogických zamestnancoch:**

Zástupca pre MŠ: **Mgr. Jaroslava Durcová**

Pedagogickí zamestnanci: **Dagmar Ďuricová**

**Erika Bolechová**

**Marianna Cintulová**

Ostatní zamestnanci: **Iveta Mareková –** upratovačka

* 1. **Údaje o poradných orgánoch školy:**

**Členovia Rady školy:**

Predseda Rady školy: **Monika Nižňanská -** rodič

Členovia Rady školy: **Erika Bolechová -** uč. MŠ

**Mgr. Ľuboš Stopka -** rodič

**Ing. Jozef Jambor -** poslanec OcZ

**Ing. Rastislav Trebatický -** poslanec OcZ

**Ivan Pekarovič -** poslanec OcZ

**Ing. Andrej Jambor** - poslanec OcZ

**Mgr. Ingrid Vrábelová -** uč.ZŠ

**Sylvia Pomajbová -** rodič

**Lenka Kotlebová -** kuchárka

**Lucia Majerníková -** rodič

**Stručná charakteristika Rady školy v šk. roku 2021/2022**

Obsah zasadnutí:

* + prerokovanie Školského vzdelávacieho programu, Školského poriadku,
  + Správa o výsledkoch a podmienkach výchovno – vzdelávacej činnosti,
  + počty prijatých detí,
  + aktivity školy.

**Pedagogická rada**

Jej členmi sú všetci pedagogickí zamestnanci.

* + obsahom zasadnutí bolo riešenie aktuálnych odborných otázok súvisiacich s výchovu a vzdelávaním,
  + je nástrojom a prostriedkom zabezpečenia jednotného pedagogického pôsobenia všetkých zamestnancov materskej školy,
  + hodnotila výsledky výchovno – vzdelávacej činnosti,
  + prijímala rozhodnutia na skvalitnenie pedagogickej, metodickej a odbornej práce učiteliek,
  + vytvárala priestor pre pedagógov na prenos informácií, skúseností a poznatkov.

Zápisnice z pedagogických rád sú založené v agende materskej školy.

* 1. **Údaje o počte detí:**

Celkový počet tried v MŠ: 2

Počet detí spolu: 43

Počet detí s odkladom povinnej školskej dochádzky:

Počet detí končiacich predprimárne vzdelávanie: 10

Nezaškolené deti: 0

Vekové zloženie tried:

Menej ako 3 roky: 0

3- ročné deti: 6

4- ročné deti: 9

5- ročné deti: 15

6-ročné deti: 13

**1.4. Údaje o počte zamestnancov a plnení kvalifikačného predpokladu pedagogických zamestnancov školy**

Pedagogickí zamestnanci: 4 pedagogickí zamestnanci z toho dve majú ukončené stredoškolské odborné pedagogické vzdelanie v študijnom odbore učiteľstvo pre materské školy, jedna ukončila Strednú odbornú školu pedagogickú na Bullovej 2 v Bratislave nadstavbové štúdium, zástupkyňa pre MŠ má ukončený 2.stupeň vysokoškolského vzdelania v odbore Predškolská pedagogika. Učiteľstvo pre 1. Stupeň základnej školy absolvovala 1.kvalifikačnú skúšku a má ukončené funkčné vzdelávanie.

Nepedagogická pracovníčka. 1 – upratovačka

1. **Hodnotenie edukačného procesu**

Výchovno – vzdelávaciu činnosť sme uskutočňovali v súlade s a v zmysle Školského vzdelávacieho programu **Hrou objavuje dieťa svet okolo nás** a z hľadiska uspokojovania potrieb, záujmov jednotlivých detí a štandardov predškolskej edukácie s predpokladom optimálneho rozvíjania kompetencií detí vzhľadom k ich vývinovému stupňu, veku a individuálnej schopnosti rozvíjať svoju osobnosť.

Našu prácu nám aj tento školský rok skomplikovala pandémia Covidu 19, na základe ktorej bola prerušená prevádzka v materskej škole od 25.10.2021 do 5.11.2021. Ďalšie prerušenie prevádzky bolo v čase od 15.2.2022 do 20.2.2022. V ďalších dňoch materská škola fungovala v štandardnom režime. Naša práca bola zameraná na rozvíjanie kľúčových kompetencií potrebných pre úspešné zvládnutie vzdelávania v základnej škole, venovali sme zvýšenú pozornosť na rozvíjanie a upevňovanie hygienických návykov, rozvíjali sme pohybové zručnosti, grafomotorické zručnosti, matematické, jazykové, pracovné, výtvarné, prosociálne a poznávacie zručnosti.

V našej práci sme sa prioritne zameriavali na dodržiavanie rodinnej atmosféry, kde dieťa a rodič mohli denne nájsť oázu pokoja, poriadku, pochopenia, čím sme sa snažili vypestovať u detí dôveru v seba a v dobro a uvedomelého dodržiavania pravidiel pre všetkých zainteresovaných. Dieťa, rodič aj učiteľ sú tu rešpektovaní ako individualita, ale aj ako členovia tímu s právami, povinnosťami a spoluzodpovednosťou za celok.

* 1. **Kognitívna oblasť rozvoja osobnosti detí**

Výchovné pôsobenie bolo zamerané na utváranie systematického poznatkového súboru detí o okolitom prostredí, prírode a ľuďoch.

Prostredníctvom zážitkového učenia, riešením problémových úloh si deti osvojovali poznatky z okolia, spoznávali okolitý svet, prírodné javy, svet farieb, čísel, číselný rad. Svoje vedomosti si deti rozširovali aj v oblasti dopravnej výchovy, rodiny, zdravia. Deti sme viedli k tomu, aby svoje poznatky a získané informácie využívali samostatne, aby objavovali nepoznané, experimentovali, robili pokusy. Uplatňovali sme progresívne metódy a formy práce. Zaraďovaním problémových úloh si deti upevňovali základy logického myslenia. V témach „Bezpečnosť na ceste“, „Chráme si svoje zdravie“, „Ovocie a zelenina“, „Zdravie a choroba“, sme stimulovali pozitívne postoje detí ku konzumácii ovocia a zeleniny. K starostlivosti o svoje zdravie, o svoje telo deti dokázali upozorniť na nebezpečenstvo úrazov, správať sa bezpečne počas vychádzky po obci, či železničnej stanici.

Úlohy prosociálnej výchovy boli plánovito integrované do celého výchovno – vzdelávacieho procesu. Správanie detí k sebe, k zamestnancom a bolo kultivované a citlivé. Problémy v správaní sme zaznamenali u jedného chlapca.

Naďalej sa treba venovať deťom menej priebojným, ostýchavým tým, že sa budú častejšie zapájať do skupinových aktivít, určovať im hlavné postavenie v EA. Treba zlepšiť u detí sebahodnotenie a hodnotenie druhých. Problémom je aj komunikácia, ktorá spočíva v zlej výslovnosti detí a s používaním nárečia.

* 1. **Sociálno-emocionálna oblasť rozvoja osobnosti detí**

Z hľadiska rozvoja osobnosti detí prevládalo vo výchovno – vzdelávacom procese uplatňovanie prosociálneho výchovného štýlu a pozitívna socio – emocionálna atmosféra. Deti sa spolupodieľali na vytváraní pravidiel, rozvíjali si interpersonálne kompetencie. Vytvárali sme vhodné prostredie, láskavý prístup, motiváciu, odborné pôsobenie, kde deti pociťovali, že sú chránené a akceptované učiteľkou i skupinou rovesníkov. Deti sa cítili v MŠ veľmi dobre, nechceli popoludní odchádzať domov. Významné miesto vo výchovnom pôsobení mala kniha, ktorá prispievala k formovaniu mravného a kultúrneho správania. Literárne texty poskytovali deťom množstvo hodnotných zážitkov, v ktorých nachádzali vzor správania sa a konania. Neodmysliteľnou súčasťou bola aj práca s maňuškami, bábkami, aplikačnými čiapkami. Zaraďovali sme prosociálne hry a aktivity zamerané na rozvíjanie sociálnych kompetencií potrebných k reálnemu uplatňovaniu ľudských práv. Vytvárali sme situácie, aby deti mohli na seba prevziať vedúce úlohy, robiť rozhodnutia.

* 1. **Perceptuálno – motorická oblasť rozvoja osobnosti detí**

Hravými formami, zábavnými činnosťami, podujatiami športového charakteru a ich plánovitým rozvrhnutím v edukačnej činnosti, mali deti dostatok priestoru k rozvoju pohybových a psychomotorických kompetencií. Dbali sme na striedanie činností, vytvárali sme časový priestor pre hru a učenie, učenie spontánne a riadené, nezabúdali sme na pohybové a relaxačné cvičenia, pobyt vonku a odpočinok. Každodenným pobytom vonku sme plnili zdravotný, relaxačný a výchovno-vzdelávací cieľ. Brannými vychádzkami, pohybom ku zdraviu, športovými súťažami i pobytom v prírode, ale i každodenným cvičením sme podporovali kladný vzťah k športu. Vďaka tomuto systematickému a pravidelnému plneniu edukačného vzdelávania z telesnej výchovy sa zlepšila koordinácia, rovnováha, svalové napätie, dýchanie i správne držanie tela u detí.

Cielene sme rozvíjali grafomotorické zručnosti detí, venovali sme pozornosť správnemu sedeniu a držaniu grafického materiálu. Deti mali možnosť manipulovať s nožnicami, lepidlom, papierom, farbami či prírodným materiálom. Deti sme viedli k slobodnému prejavu vôle, myslenia, svoje nápady, myšlienky, pocity, vlastný názor, vyjadrovali vo svojich kresbách, maľbách či stavbách.

* 1. **Využívanie hry – najdôležitejšieho prostriedku výchovno - vzdelávacieho procesu**

Vstup dieťaťa do materskej školy je zväčša prvou socializáciou – kontaktom s prostredím mimo rodiny. Deti sa vo svojich každodenných činnostiach počas pobytu v MŠ najradšej realizujú prostredníctvom hry ako najprirodzenejšej činnosti detí. V hre deti nadobúdajú dôležité integračné skúsenosti s bezprostredným okolím, ktoré tvoria hračky, predmety, prostredie, no najmä noví kamaráti – rovesníci a dospelí mimo rodiny. Prostredníctvom hier, v ktorých je dieťa aktívnym subjektom, nadobúdajú potrebné skúsenosti, poznatky, návyky a zručnosti, kompetencie potrebné pre svoj život.

* 1. **Psychohygienické podmienky výchovy a vzdelávania**

Materská škola akceptuje skutočnosť, že ju navštevujú deti s rozdielnou rozvojovou úrovňou a rôznymi hygienickými, stravovacími, pohybovými, mravnými a emocionálnymi návykmi. Usporiadanie a striedanie činností v dennom poriadku je prispôsobené deťom a v súlade so Školským poriadkom.

1. **Údaje o aktivitách a prezentácii školy na verejnosti**

Športový deň na ihrisku – preteky v behu

Mikuláš v MŠ

Karneval

Deň matiek v KD

Oslavy MDD na futbalovom ihrisku

MDD – v materskej škole súťaže v školskom areáli

Športová súťaž v štvorboji

Rozlúčka s predškolákmi

Pre pandémiu a prísne hygienické podmienky sme v tomto školskom roku aktivít mali oveľa menej ako po iné roky. Pravidelnou organizáciou aktivít sa škola prezentuje, dostáva sa do povedomia a celkovo zvyšuje imidž školy. Každú akciu zverejňujeme na nástenke v škole a na web stránke školy.

1. **Údaje o priestorových a materiálnych podmienkach školy**

Materská škola je dvojtriedna. Poskytuje celodennú starostlivosť pre deti od 3 do 6 rokov a deťom s odloženou povinnou školskou dochádzkou. MŠ poskytuje možnosť aj poldenného pobytu detí.

MŠ pozostáva z dvoch poschodí. Spodná časť / prízemie/ je v súčasnosti zariadené a slúži ako miestna knižnica a fitnescentrum. Pre materskú školu je vyhradená jedna miestnosť, ktorá slúži ako telocvičňa a jedna miestnosť ako práčovňa.

Poschodie budovy slúži na účely materskej školy a pozostáva z chodby, z dvoch tried so samostatnými spálňami, jedálňou, výdajňou jedla, sociálnym zariadením a účelovými priestormi pre personál: zborovňa a riaditeľňa.

Materiálno technické podmienky, vybavenosť je prevažne dobrá. Vybavenosť učebnými, didaktickými a aktivizujúcimi pomôckami sa postupne zlepšuje.

1. **Údaje o finančnom zabezpečení**
   * príspevkami rodičov na pokrytie čiastočných nákladov spojených s prevádzkou školy, výška príspevku v šk. roku 2021/2022 bola 13,- eur eur za dieťa. Počas prázdnin sa suma stanovila na 20 eur za dieťa na týždeň.
   * štátnymi dotáciami podľa počtu detí, ktoré majú rok pred plnením povinnej školskej dochádzky
   * samostatným rozpočtom schváleným zriaďovateľom, obcou Považany
2. **Oblasti v ktorých materská škola dosahuje dobré výsledky**

***Silné stránky školy***

* + odbornosť pedagogických zamestnancov,
  + partnerský vzťah: dieťa-rodič-škola, Rada školy, zriaďovateľ,
  + vysoké pracovné nasadenie učiteliek,
  + flexibilnosť zamestnancov pri plnení pracovných úloh,
  + dobrá klíma školy a vzťahy na pracovisku, stabilita zamestnancov,
  + imidž ako zariadenie rodinného typu,
  + využívanie alternatívnych prvkov vo výchove a vzdelávaní,
  + dosahované dobré výsledky vo výchove a vzdelávaní,
  + telocvičňa.

***Slabé stránky školy***

* + nedostatok inovovaných učebných pomôcok,
  + ponuka viacerých krúžkov pre deti.

1. **Východiská na školský rok 2022/2023**
   * realizovať výchovno – vzdelávací proces podľa ŠtVP, ŠkVP a podľa POP na šk.rok 2022/2023
   * vytvárať vhodné prostredie, zabezpečujúce aktívny a tvorivý výchovno – vzdelávací proces,
   * doplniť inventár o nové učebné pomôcky a hračky,
   * umožňovať individuálne plánovanie edukačného procesu podľa úvah a potrieb učiteliek,
   * aktívne spolupracovať s Radou školy, Radou rodičov, zriaďovateľom,
   * nákup výtvarného materiálu
2. **Záver**

Správu o výsledkoch a podmienkach výchovno – vzdelávacej činnosti Materskej školy Považany za školský rok 2021/2022 predkladá zriaďovateľovi – Obci Považany, zástupkyňa MŠ Považany, po prerokovaní na zasadnutí Pedagogickej rady a Rady školy pri ZŠ s MŠ Považany.

V Považanoch, dňa 5.9.2022 Mgr. Jaroslava Durcová

zástupkyňa MŠ